b'\n_START_ARTICLE_\nSorgenfri (Fredrikstad)\n_START_PARAGRAPH_\nSorgenfri er en husklynge i tettstedet Fredrikstad/Sarpsborg mellom Nabbetorp og Sellebakk i Fredrikstad kommune._NEWLINE_Stedet oppsto i andre halvdel av 1800-tallet i forbindelse med industriutbyggingen langs Glomma. Omr\xc3\xa5det rundt stedet b\xc3\xa6rer tydelige preg av stedets industrihistorie. Ruinene av industribedriftene Fredrikstad Dampsag og Sorgenfri og Narnte teglverk er tydelige i terrenget. Stedet strekker seg langs fylkesvei 432. P\xc3\xa5 \xc3\xb8stsiden av bebyggelsen ligger Sorgenfrigropa, som er oppst\xc3\xa5tt etter uttak av leire i over 100 \xc3\xa5r. Mellom den gamle leiregropa og bebyggelsen gikk det tidligere en jernbane som fraktet leire mellom Narnte og Sorgenfri teglverk.'